यूपी : चरित्रहीन होने के शक में पति ने ली पत्नी की जान  
उत्तर प्रदेश में बहराइच जिले के नानपारा थाना क्षेत्र में एक व्यक्ति ने कथित रुप से चरित्र पर संदेह होने पर अपनी पत्नी की हत्या कर डाली। आरोपी शख्स फिलहाल पुलिस की गिरफ्त से बाहर है।
उत्तर प्रदेश में बहराइच जिले के नानपारा थाना क्षेत्र में एक व्यक्ति ने कथित रुप से चरित्र पर संदेह होने पर अपनी पत्नी की हत्या कर डाली। पुलिस सूत्रों ने बताया कि नानपारा थाने के चंदेला गांव में पंजाब से नौकरी करके लौटे मट्टू नाम के एक व्यक्ति ने चरित्र पर संदेह करते हुए बुधवार को अपनी पत्नी 30 वर्षीय बंडली पर फावड़े से प्रहार कर दिया, जिससे उसकी मौके पर ही मौत हो गई।
पुलिस ने इस संबंध में मुकदमा दर्ज करके अभियुक्त मट्टू के बड़े भाई और भतीजे को पूछताछ के लिए हिरासत में ले लिया है, जबकि मट्टू फरार है।    

पुलिस ने इस संबंध में मुकदमा दर्ज करके अभियुक्त मट्टू के बड़े भाई और भतीजे को पूछताछ के लिए हिरासत में ले लिया है, जबकि मट्टू फरार है।